tomron87/hebrew-wikipedia-sentences-corpus huggingface dataset:
אשתו של ג'סי, זי, מתה לבדה כשהיא חיה חיי עוני.
הגופה אשר נקברה במיזורי תחת השם ג'סי ג'יימס הוצאה מהקבר ב-1995, ועל פי הדו"ח של ד"ר אן ס.
סטארס (בעל תואר שני במשפטים) וד"ר מארק סטונקינג, אשר נקרא "ניתוח DNA מיטוכונדריאלי של השיירים לכאורה של ג'סי ג'יימס", נקבע כי נראה כי שרידים אלו אכן שייכים לג'סי ג'יימס.
צו בית משפט אשר אושר בשנת 2000 אישר לבדוק את גופתו של דלטון, אך גופה שגויה הוצאה מן הקבר.
במהלך תקופת חייו, ג'סי ג'יימס קיבל תמיכה נלהבת של תומכי הקונפדרציה לשעבר, אשר להם הוא פנה ישירות במכתביו לעיתונות.
אכן, היסטוריונים אחדים נותנים לו קרדיט לגבי התחזקותם של כוחות הקונפדרציה בפוליטיקה של מיזורי באותה עת.
מאידך חזרתו לחיים של פשע לאחר השתקעותו, הוקעה על ידי כל הקשת הפוליטית, לעומת זאת עזרה חזרה זאת לייצב את מעמדו של ג'יימס בזיכרון הלאומי האמריקני כפושע פשוט אך יעיל להפליא.
במהלך העידנים הפופוליסטי והפרוגרסיבי של ארצות הברית, הוא צף והתגלה כרובין הוד האמריקאי, אדם אשר עומד אל מול התאגידים לצדו של החקלאי הקטן (תפקיד אשר למעשה מעולם לא מילא).
דימוי זה של ג'יימס עדיין מוצג בסרטים, כמו גם במוזיקה ובתרבות.
אף על פי שג'יימס נותר סמל שנוי במחלוקת במלחמת התרבויות של מלחמת האזרחים האמריקנית, הוא נתפס כגיבור על ידי התנועה הנאו-קונפדרטיבית.
מדי שנה נחגג "ימי תבוסתו של ג'סי ג'יימס" בנורת'פילד, מינסוטה, בסוף השבוע הראשון של חודש ספטמבר לכבוד הניצחון של תושבי העיירה על כנופייתו של ג'סי ג'יימס.
הפסטיבל הוא בין חגיגות החוצות הגדולות ביותר שמתקיימות במינסוטה.
אלפי מבקרים צופים בשחזורים של השוד, נהנים מהרודאו והקרנבל, צופים במצעד, עוברים בתערוכות אומנות ומקשיבים למוזיקאים ברחובות.
"ג'סי ג'יימס", 1939, בימוי: King Henry, משחק: הנרי פונדה, טיירון פאואר
"סיפורו האמיתי של ג'סי ג'יימס", 1957, בימוי: Ray Nicholas, משחק: Wagner Robert
"בנו של ג'סי ג'יימס", 1965, בימוי: del Amo, Antonio
"הימים האחרונים של פרנק וג'סי ג'יימס", 1986, בימוי: Graham William A, משחק: קריס קריסטופרסון
"הרעים שוב טובים", 2001, בימוי:Mayfield Les, משחק: קולין פארל
"ההתנקשות בג'סי ג'יימס על ידי הפחדן רוברט פורד", 2007, בימוי: Andrew Dominik, משחק: בראד פיט
הנבלים בסדרת האנימה היפנית "פוקימון" נקראים ג'סי וג'יימס על שמו (בגרסת הדיבוב האמריקאית).
בסדרה טיימלס (timeless) הוקדש לדמותו ולסיפורו פרק 12 בעונה הראשונה.
בסדרה המערב האמריקאי (the american west) נמצא כל הסיפור של ג'סי ג'יימס כחלק מהיסטוריה של מערב ארצות הברית.
אחד משיריה המפורסמים של הזמרת שר נקרא "Just like Jesse James", ומתאר מערכת יחסים שעומדת לעלות בלהבות, ממש כמו ג'סי ג'יימס.
הביטוי מופיע במספר סרטים וסדרות, ביניהן בפרק 3, עונה 5 של הסדרה האמריקאית "שובר שורות".
ג'סי אדם אייזנברג הוא שחקן, מחזאי, תסריטאי ובמאי קולנוע יהודי-אמריקאי.
מועמד פרס אוסקר לשחקן הטוב ביותר לשנת 2010 על הופעתו כמארק צוקרברג בסרט "הרשת החברתית".
הופיע גם בסרטים "חיים בין השורות", "הקללה", "קיץ מסחרר", "האשליה", "ברוכים הבאים לזומבילנד" ו"באטמן נגד סופרמן: שחר הצדק".
אייזנברג נולד ברובע קווינס בניו יורק שבארצות הברית, למשפחה יהודית ממוצא פולני ואוקראיני.
הוריו הם איימי (לבית פישמן) ובארי אייזנברג.
יש לו אחות צעירה בשם האלי אייזנברג , שגם היא שחקנית.
אייזנברג חגג בר מצווה באיחור של מספר שנים, הוא צם בימי כיפור, ויש לו גם קרובי משפחה רחוקים בישראל.
הוא למד בתיכון צ'רצ'יל והתקבל ללימודים באוניברסיטת ניו יורק, אך ויתר על מלגת הלימודים במטרה לסיים את תפקידו הראשון בסרט מקצועני.
לאחר מכן נרשם אייזנברג לניו סקול שבגריניץ' וילג'.
אייזנברג החל לשחק בברודוויי ב-1996 במחזה "קיץ ועשן", לאחר מכן הופיע בסדרת הטלוויזיה של רשת FOX, "תתאפס על עצמך", בתור קני גרין.
את תפקידו הראשון בסרט קיבל אייזנברג ב-2002 בדרמה "מועדון הקיסר".
ב-2005 שיחק אייזנברג במותחן האימה של וס קרייבן "הקללה", בו מגלם את ג'ימי אשר נרדף ומותקף ביחד עם אחותו אלי (כריסטינה ריצ'י) בידי איש זאב.
כשג'ימי ואחותו ננשכים על ידיו הם יוצאים למירוץ נגד הזמן כדי למנוע את הקללה ולהפוך לאנשי זאב.
כמו כן שיחק אייזנברג בדרמה "חיים בין השורות", שם שיחק את וולט ברקמן, נער בן 16 שהוריו נפרדים.
ב-2007 הופיע אייזנברג במותחן הריגול "מבוקש" בו גילם כתב צעיר חסר ניסיון בשם בנג'מין שיוצא ביחד עם הכתב הצבאי סיימון האנט (ריצ'רד גיר) ועם הצלם דאק (טראנס הווארד) למסע סיקור ברפובליקה של בוסניה אחר פושע המלחמה מס' 1 באזור ראדוסלאב בוגדנוביץ'.
אך כאשר השלושה נחשבים בטעות לסוכני CIA, הם הופכים בעצמם למטרת חיסול.
בשנת 2009 הופיע אייזנברג בתפקיד ראשי בקומדיית האימה "ברוכים הבאים לזומבילנד", בסרט מגלם אייזנברג את הגיבור קולומבוס, תלמיד מכללה פחדן בטקסס, העושה את דרכו לביתו שבקולומבוס אוהיו בעולם בו פרצה מגפה שהפכה את רוב האנושות לזומבים, ובשנת 2019 שב לככב בסרט ההמשך "זומבילנד: ירייה כפולה".
ב-2010 גילם אייזנברג את דמותו של היזם היהודי-אמריקאי מארק צוקרברג, מייסד הרשת החברתית המקוונת המפורסמת בעולם, פייסבוק, בסרטו של הבמאי דייוויד פינצ'ר "הרשת החברתית"; תפקידו בסרט הקנה לאייזנברג מועמדויות לפרס גלובוס הזהב ולפרס אוסקר לשחקן הטוב ביותר.
דניאל אטלס, אחד מארבעת הפרשים בסרט "האשליה".
ב-2016 שב לגלם את דמותו בסרט ההמשך "האשליה 2".
במרץ 2013 הועלה בבכורה עולמית המחזה השני שכתב אייזנברג, "סיפור ישן־חדש", ושנקרא במקור The Revisionist ("הרוויזיוניסט"), בהפקת תיאטרון ראטלסטיק למחזאים בניו יורק והיה במהרה ללהיט בקופות.
הוא בוים בידי קיפ פגאן, ואייזנברג שיחק בו את דייוויד, לצד השחקנית הבריטית ונסה רדגרייב, שגילמה את מריה, ודניאל אורסקס ששיחק את זנון, נהג מונית וידיד של מריה.
המבקרים שיבחו בעיקר את משחקה של רדגרייב ואילו אייזנברג ספג ביקורת צוננת יותר.
אייזנברג ביקר בישראל לרגל העלאת בכורת המחזה בתיאטרון בית ליסין ב-24 ביולי 2014.
ב-2015 כיכב בסרט הדרמה הביוגרפית "סוף הסיור" לצד ג'ייסון סיגל.
גילם את דמותו של אלכסנדר לות'ר הבן בסרט "באטמן נגד סופרמן: שחר הצדק" שיצא לאקרנים ב-2016, ובסרט ההמשך "ליגת הצדק" שיצא לאקרנים ב-2017.
בשנת 2020 כיכב בסרט "Resistance" המבוסס על סיפורו של הפנטומימאי הצרפתי-יהודי מרסל מרסו, שאת דמותו אייזנברג גילם.
הסרט מתאר כיצד מרסו לקח חלק במחתרת היהודית-צרפתית ועזר בקליטת 123 יתומים יהודים מגרמניה הנאצית שהוריהם נרצחו בליל הבדולח ודאג להם גם בהמשך בצרפת הכבושה ולבסוף ארגן את הברחתם לשווייץ.
בשנת 2021 החל לצלם את סרטו הראשון כבמאי ותסריטאי "כשתסיים להציל את העולם", דרמה-קומית בכיכובם של ג'וליאן מור ופין וולפהארד בתור אם ובן, והסרט עצמו מבוסס על ספר מוקלט של אייזנברג משנת 2020.
בשנים 2002–2012 היה בזוגיות עם עוזרת ההפקה, אנה סטראוט.
בשנים 2013–2015 היה בזוגיות עם השחקנית האוסטרלית, מיה וסיקובסקה.
אולם לאחר מכן חזר לאנה סטראוט, בדצמבר 2016 נולד להם בן, וב-2017 הם נישאו.
אייזנברג הצהיר שהוא סובל מהפרעה טורדנית-כפייתית.
בנוסף הוא סבל גם מחרדת נטישה, חרדה חברתית, ודיכאון.
מהאחרונים סבל בעיקר בילדותו, והצליח להתמודד עמם בזכות המשחק.
הוא סיפר בריאיון ל-ynet על כך שב-2014 הגיע לביקור בישראל במהלך מבצע צוק איתן, וטען שהרגיש בטוח מאוד בארץ, כל זאת לכבוד הבכורה של הפקה המבוססת על מחזה שכתב בשם "סיפור ישן חדש", שהועלה בתיאטרון בית ליסין באותה עת.
+שנהסרטתפקידהערות2002רוג'ר דודג'רניקמועדון הקיסרלואיס מסודי2004הכפרג'מיסון2005חיים בין השורותוולט ברקמןמועמד פרס אינדפנדנט ספיריט לשחקן המשנה הטוב ביותר (2005)הקללהג'ימי2007חינוכו של צ'רלי בנקסצ'רלי בנקסThe Living Wakeמיליס חואקיןOne Day Like Rainמארקמבוקששטראוס בנג'מין2009קיץ מסחררג'יימס ברנןברוכים הבאים לזומבילנדקולומבוסאיש בודדדניאל צ'סטון2010הולי רולרססם גולדCamp Hellדניאל ג'ייקובסהרשת החברתיתמארק צוקרברגמועמדויות:
פרס אוסקר לשחקן הטוב ביותר (2011)
פרס באפט"א לשחקן הטוב ביותר בתפקיד ראשי (2011)
פרס גילדת שחקני המסך לשחקן הטוב ביותר (2011)
פרס גלובוס הזהב לשחקן הטוב ביותר - סרט דרמה (2010)
פרס סטלייט לשחקן הטוב ביותר בסרט דרמה (2010)2011ריובלודיבוב30 דקות או פחותניק דייוויס2012Why Stop Nowאלי בלוםלרומא באהבהג'קFree Samplesטקס2013הוא הרבה יותר מפורסם ממךעצמוהאשליהג'.
דניאל אטלסNight Movesג'וש סטאמוסThe Doubleסימון ג'יימס /2014ריו 2בלודיבוב2015סוף המסעדייוויד ליפסקיהשקט שבפניםג'ונהאמריקן אולטראמייק האול2016באטמן נגד סופרמן: שחר הצדקלקס לות'רקפה סוסייטיבובי דורפמןהאשליה 2ג'.
דניאל אטלס2017ליגת הצדקלקס לות'ר (סצנה אחרי כתוביות)2018The World Before Your Feetמפיק בפועלההונאה הגדולהוינסנט זאלסקי2019אמנות ההגנה העצמיתקייסי דייוויסויוואריוםטוםגם מפיק בפועלזומבילנד: ירייה כפולהקולומבוס2020התנגדותמרסל מרסו2021אינדיאני פראיג'ריגם מפיק בפועלליגת הצדק: גרסת סניידרלקס לות'ר2023כשתסיים להציל את העולםבמאי ותסריטאיגבריות (אנ')ראלפי2024כאב אמיתידייוויד קפלןגם במאי, תסריטאי ומפיק
זוכה פרס איגוד מבקרי הקולנוע של לוס אנג'לס לתסריט הטוב ביותר
זוכה פרס איגוד המבקרים האמריקני לתסריט הטוב ביותר
זוכה פרס סטלייט לתסריט המקורי הטוב ביותר
מועמד פרס גלובוס הזהב לשחקן הטוב ביותר - סרט מוזיקלי או קומדיה
מועמד פרס גלובוס הזהב לתסריט הטוב ביותר
מועמד פרס סטלייט לשחקן הטוב ביותר בסרט קולנוע - קומדיה או מחזמרSasquatch Sunsetגברגם מפיק2025האשליה 3ג'.
+שנהסדרהתפקידהערות2000–1999תתאפס על עצמךקני גריןתפקיד ראשי; 22 פרקים2001Lightning: Fire from the Skyאריק דובססרט טלוויזיה של ION Television2012חדר החדשותאריק נילללא קרדיט; פרק: "We Just Decided To"2014משפחה מודרניתאשרפרק: "Under Pressure"2019Live in Front of a Studio Audienceדייוויד ברוסטרפרק: "The Draft Dodger"2022פליישמן בצרותד"ר טובי פליישמןמיני-סדרהTBAThe Marketסטן קצמןתפקיד ראשי
ג'סי אולדנדורף היה אדמירל בצי האמריקאי, ידוע בעיקר בשל ניצחונו על הכוחות היפניים בקרב מפרץ לייטה במהלך מלחמת העולם השנייה.
אולדנדורף נולד ב-16 בפברואר 1887 בריברסייד, קליפורניה, וסיים את לימודיו באקדמיה הימית של ארצות הברית בשנת 1909, במקום 141 מתוך 174 צוערים.
טרם פרוץ מלחמת העולם הראשונה, שירת אולדנדורף על הסיירת המשוריינת "קליפורניה," הסיירת "דנבר," על המשחתת "ויפל" ושוב על הסיירת קליפורניה.
במהלך מלחמת העולם הראשונה, פיקד אולדנדורף על כוח המשמר על אוניית התובלה "סרטוגה," שטבעה בהתנגשות בניו יורק, ולאחר מכן שימש קצין נשק על אוניית התובלה "הנשיא לינקולן," אשר הוטבעה מול חופי אירלנד במאי 1918.
בין מלחמות העולם, שירת אולדנדורף במגוון תפקידים.
לאחר שמונה לסגן מפקד אוניית התובלה "פטרישה," מונה אולדנדורף למפקד תחנת גיוס בפיטסבורג, קצין הנדסה ראשי בבסיס בבולטימור וכקצין במשרד ההידרוגרפיה של הצי.
בשנים הבאות, שימש אולדנדורף כעוזרם של מספר קציני צי בכירים.
בין השנים 1928-1930, למד אולדנדורף במכללת המלחמה של הצי ובמכללת המלחמה של צבא ארצות הברית, ולאחר מכן שירת כקצין ניווט על אוניית המערכה "ניו יורק." באותו זמן, אף לימד באקדמיה הימית את מקצוע הניווט.
לאחר מכן, מונה לסגן מפקד אוניית המערכה "מערב וירג'יניה." לאחר שמונה לדרגת קפטן, מונה אולדנדורף בשנת 1939 למפקד הסיירת הכבדה "יוסטון."
בחודש ספטמבר 1941, חזר אולדנדורף למכללת המלחמה של הצי, שם לימד ניווט עד בפברואר 1942. ב-31 במרץ 1942, קודם אולדנדורף לדרגת אדמירל-משנה, והוצב בגזרת ארובה-קוראסאו שבים הקריבי.
באוגוסט 1942, עבר לגזרת טרינידד, שם תפקידו העיקרי היה לוחמה נגד צוללות.
אולדנדורף הוצב בגזרת האוקיינוס השקט בינואר 1944, שם קיבל את הפיקוד על "שייטת הסיירות הרביעית." שייטת זו, שכללה אוניות מערכה וסיירות, סיפקה סיוע לנושאות המטוסים ולכוחות הנוחתים על איי מרשל, פלאו, איי מריאנה ולייטה.
ב-24 באוקטובר 1944, פיקד אולדנדורף על "פלגת משימה 77.2," במהלך קרב מפרץ לייטה.
הוא הציב את כליו - שמנו שש אוניות מערכה, ארבע סיירות כבדות, ארבע סיירות קלות, עשרים ושמונה משחתות ושלושים ותשע ספינות טורפדו - במארב במצר סוריגאו.
בליל ה-25-24 באוקטובר, במהלך קרב מצר סוריגאו, הצליח הכוח של אולדנדורף לחצות את ה-T של הכוח היפני, ולהשמידו.
בכך סיכל אולדנדורף את תוכניתם של היפנים לתקוף את הכוחות הנוחתים על האי לייטה.
על תפקודו בקרב זה, קיבל אולדנדורף את עיטור צלב הצי, וב-15 בדצמבר, קודם לדרגת תת-אדמירל.
ב-23 בספטמבר 1945, פיקד אולדנדורף על כיבוש וקאיאמה, שבאי הונשו, יפן, ולאחר מכן הכתיב את תנאי הכניעה של תת-אדמירל הוקה ואדמירל-משנה יופאיי.
בנובמבר 1945, מונה אולדנדורף למפקד רובע הצי ה-11. שנה לאחר מכן, הוא פיקד על בסיס הצי בסן דייגו, ושנה לאחר מכן, פיקד על זירת הגבול הימי המערבי של ארצות הברית.
בספטמבר 1948, פרש אולדנדורף מהצי, עם קבלת דרגת אדמירל.
ג'סי אולדנדורף נפטר ב-27 באפריל 1974, בפורטסמות', וירג'יניה.
על שמו נקראת המשחתת האמריקאית "אולדנדורף."
ג'סטין קירק הוא שחקן קולנוע, טלוויזיה ותיאטרון יהודי-אמריקאי.
הוא ידוע בשל גילום דמותו של פריור וולטר במיני-סדרה "מלאכים באמריקה" המבוססת על מחזה בעל אותו שם; תפקידו בסדרה העניק לו מועמדות לפרס אמי לשחקן המשנה הטוב ביותר.
קירק ידוע גם בזכות משחקו בסדרה הדרמה קומית המצליחה של Showtime, "העשב של השכן" בתור אנדי בוטווין; עבורו קיבל מועמדות לפרס גלובוס הזהב לשחקן המשנה הטוב ביותר.
אמו ממשפחה יהודית ממוצא רוסי, בעוד שאביו ממשפחה נוצרית.
הוא גדל בקהילה קטנה שבמדינת וושינגטון, שם למד בבית ספר יסודי בשמורה אינדיאנית, עד שמשפחתו עברה למיניאפוליס, מינסוטה, כשהיה בן 12. הוא למד שם בתיכון והופיע במרכז תיאטרון לילדים.
הוא עבר לניו יורק לאחר שסיים את לימודיו.
הוא בוגר לימודי משחק בתוכנית קונסרבטוריונית בבית הספר לתיאטרון Circle in the Square Theatre School.
תפקידו הראשון בברודוויי היה במחזות "בכל יום נתון" ו"אהבה!
חמלה!" בשניהם גם על מסך וגם על במה, עבורם זכה בפרס אובי עבור "הופעה נכבדת" כחלק מהאנסמבל.
בנוסף, זכה קירק בפרס בק סטייג' להופעתו המצטיינת במחזה "שירים ישנים מרושעים" שהוצג בניו יורק.
קירק הופיע לראשונה בטלוויזיה בסדרת הקומדיה "ג'ק וג'יל" בשנים 1999–2001.
בשנת 2003 גילם את פריור במיני סדרת הטלוויזיה "מלאכים באמריקה", המבוססת על מחזה בעל אותו השם.
בשנים 2005–2012 כיכב בסדרת הדרמה "העשב של השכן" לצד מרי-לואיז פרקר, איתה שיחק גם ב"מלאכים באמריקה".
היה מועמד לפרס גלובוס הזהב בשנת 2007 על תפקידו בסדרה.
בשנת 2014 גילם את ג'ון טאקר, שגריר ארצות הברית, בסדרת הדרמה הפוליטית "הרודן" שיצר גידי רף לרשת FX Networks.
שנה לאחר מכן שיחק בדרמה הקומית "וולטר" בכיכובם של נב קמפבל ומיילו ונטימיליה.
תפקיד ראשי (עונה 2); 18 פרקים2018Overthinking with Kat & Juneדייווידפרק: "The Icebreaker Cometh"2019Conversations in L.A.מייקל מילר2 פרקים2020הפלייליסט של זואיצ'ארליפרק: "Zoey's Extraordinary Boss"פרי מייסוןהמילטון ברגרמיני-סדרה2021יורשיםג'ריד מנקןפרק: "What It Takes"2022שאגה (אנ')לארי הברווזדיבוב; פרק: "The Woman Who Was Fed By a Duck"TBAThe 'Burbsסדרה עתידית של Peacock
ג'סיקה אלן קורניש , הידועה יותר בשם הבמה שלה ג'סי ג'יי (Jessie J), היא זמרת-יוצרת אנגלייה.
לאחר קריירה קצרה ומצליחה כפזמונאית החלה ג'סי ג'יי לעבוד על אלבום הבכורה שלה Who You Are, ממנו יצאו הסינגלים "Do It Like a Dude", "Price Tag" ו-"Nobody's Perfect".
"Price Tag", בו משתתף הראפר B.o.B, הגיע כבר בשבוע הראשון ליציאתו למקום הראשון במצעד הסינגלים הבריטי.
נכון לאפריל 2012 ג'סי ג'יי מכרה מעל 12 מיליון סינגלים ברחבי העולם ו־2.5 מיליון עותקים מאלבום הבכורה שלה Who You Are.
ג'סיקה אלן קורניש נולדה ב-27 במרץ 1988 ברדברידג' שברובע רדברידג' בלונדון.
לג'סיקה היו בעיות בריאותיות רבות וכבר בילדותה הייתה מאושפזת בבית החולים.
כשגדלה, סיפרה בריאיון ש-"Big White Room", השיר הראשון שכתבה, נכתב לאחר שהיא אושפזה בגיל 10 בבית החולים, וחברהּ למחלקה, ילד קטן, נפטר, ולאחר פטירתו היא הייתה מתעוררת באמצע הלילה ורואה אותו מתפלל.
אמה הסבירה לו שמחר יהיה לו ניתוח, ושהוא מתפלל לאלוהים.
"...אני אמרתי לאמא שלי 'אבל בסוף אלוהים לא הציל אותו'.
תמיד רציתי לכתוב שיר על חוויה, אבל ידעתי שאני צריכה להיות בגיל שבו לא אהיה מדוכאת ואוכל לכתוב אותו."
כשהייתה ג'סיקה בגיל 11 לוהקה למחזמר "Whistle Down the Wind" של אנדרו לויד ובר, ובגיל 17 הצטרפה ללהקת בנות.
בגיל 19 השיגה ג'סיקה חוזה להקלטת אלבום בכורה בחברת תקליטים עצמאית בשם "Gut Records", אך שבועיים לפני יציאת האלבום פשטה החברה את הרגל.
ג'סיקה טסה לארצות הברית והחלה שם קריירה כפזמונאית וכמפיקה.
היא כתבה את השיר "Party in the USA" למיילי סיירוס יחד עם דוקטור לוק וקלוד קלי.
השיר שיצא כסינגל זכה להצלחה ברחבי העולם ומכר למעלה מארבעה מיליון עותקים בארצות הברית.
לאחר מכן כתבה שירים לכריסטינה אגילרה, כריס בראון, אלישה קיז וג'סטין טימברלייק; טימברלייק אף כינה אותה "הזמרת הגדולה ביותר בעולם כעת".
במהלך שנת 2010 חתמה ג'סי ג'יי על חוזה הקלטות בחברת יוניברסל והחלה לעבוד על אלבום הבכורה שלה, "Who You Are".
"Do It Like a Dude", סינגל הבכורה מהאלבום, שנכתב במקור לריהאנה, שודר לראשונה בתחנות הרדיו בבריטניה ב-8 בנובמבר 2010. הסינגל זכה להצלחה באירופה והגיע במצעד הסינגלים הבריטי למקום השני, ולמקום הראשון בבלגיה, אירלנד, במצעד הבילבורד האירופי ואף בניו זילנד.
הסינגל הגיע למעמד פלטינה באוסטרליה ובניו זילנד.
יציאת האלבום, שיועדה להיות בסוף מרץ 2011, הוקדמה בחודש בעקבות לחץ המעריצים, והאלבום יצא ב-25 בפברואר 2011. עם יציאתו הגיע האלבום למקום הראשון במצעד האלבומים הבריטי ותוך פחות מחודש הגיע בבריטניה למעמד אלבום זהב.
ב-20 באפריל 2011, יצא סינגל שלישי מהאלבום "Who You Are".
קליפ לשיר "Who's Laughing Now" יצא ביוטיוב באמצעות VEVO ב-10 באוגוסט 2011.
בתחילת שנת 2012, הגיע הסינגל החמישי מהאלבום, "Domino", למקום הראשון במצעד הסינגלים הבריטי.
במאי 2012 יצא הסינגל האחרון מהאלבום, "Laserlight", ולאחר שהגיע למקום החמישי במצעד הסינגלים הבריטי הפכה ג'סי ג'יי לזמרת הבריטית הראשונה ששישה סינגלים שלה מאותו אלבום הגיעו לטופ 10 באותו המצעד.
שיר הנושא של האלבום, "Who You Are", הופיע בסרט השלישי בסדרת הסרטים "סטפ אפ", ושיר נוסף של ג'סי ג'יי, "Sexy Silk", הופיע בסרט משנת 2010 "באה בקלות".
ב-2012 החלה ג'יי להשתתף כמנטורית בגרסה הבריטית של תוכנית הטלוויזיה "The Voice".
ב-2013, הודיעה ג'יי שלא תשתתף בעונה השלישית.
ב-2012 יצא הסרט התיעודי של קייטי פרי בו ג'סי ג'יי משתתפת מתור אחת מהמפורסמים הרבים המדברים על קייטי בסרט.
ב-26 במאי יצא הסינגל הראשון מתוך האלבום השני שכולל את דיזי רסקל, כדי לקדם את שירה ג'סי הופיעה באירוע שינוי ב-1 ביוני לצד ביונסה נואלס, ריטה אורה ועוד.
ב-23 בספטמבר 2013, יצא לאור האלבום השני של ג'יי שנקרא: Alive.
בתחילת שנת 2014 הודיעה ג'יי כי החלה לעבוד על אלבומה השלישי, ומאוחר יותר באותה השנה הופיעה עם שירים חדשים מהאלבום: "Keep Us Together", "Ain't Been Done", "Sweet Talker, "You Don't Really Know Me".
ב-1 ביולי 2014, הכריזה ג'יי כי הסינגל הראשון מהאלבום יקרא "Bang Bang", ובו ישתתפו ניקי מינאז' ואריאנה גרנדה.
השיר יצא לאור ב-29 ביולי באותה השנה.
באלבום זה גם עבדה ג'יי עם אמנית הכינור לינדזי סטירלינג על השיר "Loud".
בשנת 2015 ג'יי שרה את השיר "Flashlight" (פנס/זרקור אור) בסרט המוכר פיץ' פרפקט 2, שיר שנחל הצלחה גדולה.
בשנים 2015–2016 שימשה כמנטורית של תוכנית המציאות האוסטרלית "The Voice" בעונה הרביעית והחמישית.
ב-2018, השתתפה כמתחרה בתוכנית הכישרונות הסינית Singer וזכתה במקום הראשון.
ב-20 במאי של אותה שנה, הכריזה ג'יי שתוציא אלבום חדש שנקרא: "", שיחולק לארבעה חלקים ויצא לאור בנוסף גם כמיני אלבום בכל תאריך בשבוע יצא חלק אחר האלבומים צפוים לצאת ב-22 במאי, 23 במאי, 24 במאי, 25 במאי.
ב-2019, השתתפה כמנטורית בעונתה השלישית של תוכנית המציאות הבריטית "The Voice Kids" לצד שופטים אחרים, וביניהם ויל.איי.אם, פיקסי לוט ודני ג'ונס.
ב-3 ביוני 2025 ג'יי חשפה כי אובחנה בסרטן השד בפוסט באינסטגרם, וציינה שהגילוי התרחש זמן קצר לפני יציאת הסינגל שלה "No Secrets" באפריל.
ב-24 ביוני ג'יי עדכנה את מעריציה על מצבה לאחר שעברה ניתוח כחלק מהתמודדות עם המחלה.
כחודש וחצי לאחר הניתוח חזרה לבית החולים עם תסמינים שהתבררו כסיבוך כתוצאה מזיהום.
ביולי עברה בדיקות שהראו שהסרטן לא התפשט.
ב-3 באוגוסט 2025 לאחר שחמאס פרסם סרטון של החטוף הישראלי אביתר דוד במצב קשה, גופנית ומנטלית, היא פרסמה באינסטגרם את תמונתו וכתבה "זה שובר לב אני לא מסוגלת להכיל את הרוע שבעולם הזה.
בבקשה, אלוהים, עצרו את הסבל הזה".
ג'יי חזרה להופיע ב-6 בספטמבר 2025 בפסטיבל BBC Radio 2 in the Park בצ'למספורד, אסקס, לאחר הניתוח שעברה.
היא הודיעה כי צפוי לה ניתוח נוסף בסתיו הקרוב כחלק מהטיפול.
בהופעה השמיעה שיר בשם "Living My Best Life" וסיפרה כי אובחנה שבועיים בלבד לפני יציאתו, אך החליטה לא לעצור את הקריירה.
בטקס פרסי המוזיקה הבריטית זכתה ג'סי ג'יי בפרס "בחירת המבקרים", ובינואר 2011 הגיעה ג'סי ג'יי למקום הראשון בסקר "הסאונד של..." לשנת 2011, סקר שנערך מדי שנה על ידי ה-BBC בקרב מבקרי מוזיקה ודמויות בולטות בתעשייה.
שנה ארגון קטגוריה תוצאה2010BBCהצליל של 20112011MTVהמותג החדש של MTVמקום שני פרסי הבריטס 2011בחירת המבקרים
ג'סטין ת'רו , הוא שחקן, תסריטאי ובמאי אמריקאי.
התפרסם בזכות תפקידיו בסרטים "מלהולנד דרייב", "אינלנד אמפייר", "אמריקן פסיכו" ו"המלאכיות של צ'רלי: בהילוך גבוה".
ת'רו נולד בוושינגטון לעיתונאית פייליס ת'רו ולעורך הדין יוג'ין ת'רו.
הוא אחיינו של הסופר פול ת'רו ובן דודם של הסופר מרסל ת'רו ומגיש הטלוויזיה לואי ת'רו.
הוא למד ב"בית ספר השדה" המקומי.
למד משחק ב"בית ספר בוקסטון" שבמסצ'וסטס, סיים בהצלחה את לימודיו ב"מכללת בנינגטון" שם בחר ללמוד דרמה ואמנות חזותית.
בשנת 1998 שיחק בסדרות הטלוויזיה "ספין סיטי", "אלי מקביל" ו"רחובות ניו יורק" (אנ').
ת'רו התפרסם לראשונה ב-1999 במותחן האימה הספרותי "אמריקן פסיכו" בתפקיד טימותי פרייס, חברו של איש העסקים הפסיכופת פטריק בייטמן (כריסטיאן בייל).
בשנת 2000 שיחק בסרט "מועדון הלבבות השבורים: קומדיה רומנטית".
באותה שנה החל לככב בסדרת הדרמת המשטרתית "המחוז" (אנ') ברשת CBS; שם גילם את דמותו של ניק פירס.
בעונה השנייה שיחק בתפקיד חוזר.
ב-2001 לוהק על ידי דייוויד לינץ' לקאסט הראשי בסרטו "מלהולנד דרייב" בתפקיד הבמאי ההוליוודי אדם קשר.
באותה שנה החל גם את שיתוף הפעולה שלו עם בן סטילר, שהחל בסרטים "זולנדר" ו"דופלקס" ונמשך בסרטו המוצלח ביותר של סטילר "רעם טרופי" אותו כתב ת'רו ביחד עם סטילר.
ב-2003 שיחק בשובר הקופות "המלאכיות של צ'רלי: בהילוך גבוה" וגילם את שיימוס אוג'ריידי האקס הרשע של המלאכית דילן סנדרס (דרו ברימור).
ב-2006 חזר לשתף פעולה עם דייוויד לינץ' במותחן הפסיכולוגי "אינלנד אמפייר" בתפקיד השחקן דוון ברק, כמו כן הופיע בתור הבלש לארי זיטו בעיבוד הקולנועי של מייקל מאן לסדרת הפשע הקלאסית של שנות ה-80 "מיאמי וייס", ושיחק בקומדיה "זרים עם ממתקים" לצד שרה ג'סיקה פרקר.
ת'רו ביים את סרטו הראשון הקומדיה "הקדשה" ב-2007.
ב-2008 התפרסם בזכות תפקידו כג'ון הנקוק מהאבות המייסדים של ארצות הברית בסדרה "ג'ון אדמס".
ב-2010 היה אחראי על התסריט לסרטו של ג'ון פאברו "איירון מן 2" לאחר שקיבל המלצה מכוכב הסרט רוברט דאוני ג'וניור איתו עבד ת'רו ברעם טרופי.
בשנת 2014 החל לשחק בסדרת המתח זוכת פרס פיבודי, "הנותרים" ברשת HBO; את דמותו של מפקד המשטרה קווין גארווי במשך שלוש עונותיה של הסדרה עד לסיומה ב-2017.
בשנת 2016 שיחק בתפקיד הראשי במותחן "הבחורה על הרכבת".
בשנת 2017 דיבב את דמותו של הלורד גרמדון בסרט האנימציה "סרט לגו נינג'גו".
בשנת 2018 שיחק בסרטים "המרגל שזרק אותי", "אילם" ו"המין החזק".
באותה שנה דיבב את דמותו של דרופקיק בסרט "באמבלבי", ודיבב את היחפן בסרט "היפהפייה והיחפן" משנת 2019.
בשנת 2021 שיחק את התפקיד הראשי של אלי פוקס בסדרה "חוף מוסקיטו" ברשת אפל TV פלוס, שמבוסס על ספר באותו שם של דודו פול ת'רו.
באותה שנה גילם את אדריאן מרטין בסרט האימה "חיובי שגוי" (אנ').
ת'רו ניהל מערכת יחסים עם ג'ניפר אניסטון במשך כשש שנים, במהלכה השניים היו נשואים במשך כשנתיים עד לגירושים שלהם בשלהי 2017. בפברואר 2023 החלו שמועות על זוגיות בין ת'רו לניקול בריידון בלום , הזוג התארס באוגוסט 2024 ונישא במרץ 2025.
באוקטובר 2023, ת'רו, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
ג'סטין צ'טווין הוא שחקן קולנוע וטלוויזיה קנדי.
הוא ידוע בשל גילום דמותו של סטיב בסדרת הטלוויזיה "חסרי בושה".
צ'טווין נולד בנאנאימו, ונקובר, קולומביה הבריטית שבקנדה לסוזי, אמנית ובריאן, מהנדס שהקים בשנת 1982 את חברת "Chatwin Engineering" ומשמש בו כנשיא ומנ"כל החברה.
הוריו התגרשו בשנת 2010. צ'טווין גדל בחינוך קתולי לצד אחותו בריאנה, שעובדת כמקעקעת מקצועית.
לאחר סיום לימודי התיכון צ'טווין הלך בעקבות אביו ולמד הנדסה באוניברסיטת קולומביה הבריטית אך לאחר שבוע החליף והחליט ללמוד מסחר.
הוא פרש מהלימודים לאחר הסמסטר הראשון והחל לעסוק במשחק במשרה מלאה.
בשנת 2001 עשה את הצעד הראשון לפריצה לעסקי הקולנוע, כאשר עשה אודישן לתוכנית טלוויזיה בקנדה, ובסופו של דבר קיבל את העבודה.
הוא עבר ללוס אנג'לס בשנת 2005 והתגורר במשך תקופה קצרה בדירה עם השחקן נואל פישר.
מלבד "מלחמת העולמות" ו"הנעלם", צ'טווין לקח חלק בסרטים "מי גאון של אמא 2", "לקחת חיים", "דרגון בול - אבולוציה", בסרט הקנדי "פאנקי טאון" ובסרט העצמאי "שכונה בהפרעה".
צ'טווין הופיע בכמה תוכניות טלוויזיה.
בשנים 2011-2021 גילם את סטיב בסדרת "חסרי בושה", המבוססת על סדרה בריטית בעלת אותו שם שנוצרה על ידי ערוץ 4. הוא היה שחקן ראשי בעונות הראשונה עד השלישית ושחקן אורח ברביעית ובחמישית.
בשנת 2017 שיחק לצד מייקל פניה בקומדיית האקשן "תרגיל לשוטרים מתחילים", שכתב וביים דקס שפרד, רימייק לסדרת הסרטים משנות ה-70'.
בשנת 2019 השתתף בסרט הנעורים "ליל קיץ" בבימויו של ג'וזף קרוס.
באותה שנה כיכב בתפקיד הראשי בסדרת המדע בדיוני "חיים אחרים" בנטפליקס בתפקיד אריק וולאס, מדען בפיקוד הבין-כוכבי של ארצות הברית, המוכשר במציאת חיים אינטליגנטים בחלל.
צ'טווין מתגורר בלוס אנג'לס, קליפורניה, ומדי פעם בטורונטו, קנדה, למטרות עבודה.
הוא חובב ספורט אתגרי ונהג לגלוש בסנובורד כאשר התגורר בקנדה.
הוא מטייל, חובב אופנועים, דיג עם חנית והוא גם חובב צילומי קולנוע.
צ'טווין מודע הרבה לנושאים סביבתיים וחברתיים, ובין היתר הוא משמש כאחד משגרירי קנדה לארגון ללא מטרות רווח "מבצע חיוך" הממוקם בוירג'יניה ביץ', ארצות הברית.
הוא יצא בעברו עם הדוגמנית והשחקנית מולי סימס.
בשנת 2010 היה בזוגיות קצרה עם השחקנית אדיסון טימלין.
+שנהסדרהתפקידהערות2001כריסטי, בחירות של הלבג'ון ספנסר2 פרקים2002מפגשים (אנ')קלאוסון2 פרקים2003גברת ריצ'י המדהימהלורנססרט טלוויזיה של שואוטיים2004טראפיקטיילר מקאיי3 פרקים2005, 2012העשב של השכןג'וש וילסון3 פרקים2015-2011חסרי בושהג'ימי לישמן / סטיב וילטוןתפקיד ראשי (עונות 3-1); תפקיד אורח (עונות 5-4); 40 פרקים2015אורפן בלאקג'ייסון קלרמן4 פרקים2016סודות משפחתיים (אנ')קמרון הות'ורןתפקיד ראשי; 13 פרקים2019חיים אחריםאריק וולאסתפקיד ראשי; 10 פרקים
ג'סטין צ'יימבּרס הוא דוגמן לשעבר ושחקן אמריקאי.
תפקידו הידוע ביותר הוא ד"ר אלכס קרב בסדרת הדרמה "האנטומיה של גריי".
צ'יימברס התגלה על ידי סוכן דוגמנים בפריז מטרו, ועשה קמפיין לקלווין קליין.
הוא עבד עבורם בכל רחבי אירופה, יפן, וארצות הברית במשך ארבע שנים.
לאחר שהחליט להמשיך בקריירת משחק עבר לניו יורק שם למד משחק.
ב-1995 התארח באופרת הסבון "עולם אחר", וב-1996 התארח בסדרת הפשע "ניו יורק במסווה".
לאורך השנים כיכב בכמה סרטים, ביניהם "ליברטי הייטס" (1999, בתפקיד טריי, לצד אדריאן ברודי), "מארגנת החתונות" (2001, בתפקיד מאסימו, לצד ג'ניפר לופז), "גלגל המזלות" (2005), ואת הסרט המקורי של HBO, "עיוורון היסטרי" (2002).
צ'יימברס לוהק לסדרת הדרמה "פשע מן העבר" (Cold Case) אך עזב לאחר שהופיע רק בחמישה פרקים.
בשנת 2005 החל לשחק את ד"ר אלכס קרב בסדרת הרפואה "האנטומיה של גריי", ברשת ABC.
בשנת 2006 הוענק לו פרס על משחקו ב"אנטומיה של גריי", יחד עם חבריו לסדרה, על "ביצועים יוצאים מן הכלל בסדרת דרמה".
הוא שיחק בסדרה עד שנת 2019 והחליט לפרוש כי רצה להקדיש יותר זמן למשפחתו.
הפרק האחרון בהשתתפותו שודר ב-14 בנובמבר של אותה שנה.
התארח בספין אוף של האנטומיה של גריי, "מרפאה פרטית".
צ'יימברס נולד בספרינגפילד, אוהיו, לפאם וג'ון צ'יימברס.
יש לו עוד שני אחים ושתי אחיות, ג'ון, גיי'סון (אחיו התאום), מיה וסוזן.
הוא למד בבית הספר התיכון הדרומי בדרום צ'ארלסטון, אוהיו, ובשנת 1993 התחתן עם קישה, דוגמנית לשעבר.
ג'סטיס ג'ון וינסלו הוא כדורסלן אמריקאי המשחק בעמדת הסמול פורוורד, בקבוצת ויסקונסין הרד מליגת הפיתוח של ה-NBA.
וינסלו נולד ביוסטון שבטקסס, בנם של רובין דייוויס וריקי וינסלו.
אביו היה כדורסלן ששיחק בליגת ה-NBA ובקבוצות שונות באירופה.
וינסלו החל לשחק כדורסל בכיתה ג' במועדון YMCA מקומי.
הוא למד בתיכון הפרטי סיינט ג'ון שביוסטון.
בשנתו הראשונה הוביל את קבוצת הכדורסל של בית הספר, בה שיחק יחד עם אחיו הגדול, לזכייה באליפות האזור לראשונה מאז 1979. במשחק הגמר קלע 43 נקודות ולקח 16 ריבאונדים.
הוא זכה עם התיכון בשתי אליפויות נוספות בשנתו האחרונה בתיכון.
הוא נבחר ב-2014 להשתתף במשחק מקדונלד'ס אול-אמריקן.
בעונת 2014/2015 שיחק בקבוצת הכדורסל של אוניברסיטת דיוק וזכה עמה באליפות טורניר ה-NCAA.
הוא רשם בעונה זו 12.6 נקודות ו-6.5 ריבאונדים בממוצע למשחק.
וינסלו נבחר במקום העשירי בדראפט ה-NBA 2015 על ידי מיאמי היט.
את העונה סיים עם ממוצע של 6.4 נקודות ו-5.2 ריבאונדים למשחק ונבחר לחמישיית הרוקיז השנייה של העונה ב-NBA.
במהלך עונתו השנייה נפצע ונזקק לניתוח בכתפו שהשבית אותו מ-5 בינואר 2017 עד לסיום העונה.
בפברואר 2020 הועבר יחד עם דיון וייטרס לממפיס גריזליס, כחלק מטרייד משולש עם מינסוטה טימברוולבס.
ביולי 2020 נפצע בירך, ונאלץ להחמיץ את כל המשך עונת .
באוגוסט 2021 חתם על חוזה בלוס אנג'לס קליפרס.
מ-2012 הוא חבר בנבחרות ארצות הברית הצעירות.
הוא זכה עם ארצות הברית באליפות העולם עד גיל 17 שהתקיימה ב-2012 בליטא.
הוא רשם בטורניר ממוצע של 9.9 נקודות ו-8.8 ריבאונדים למשחק (רביעי באליפות).
באליפות העולם עד גיל 19 שהתקיימה בפראג זכה עם ארצות הברית במדליית הזהב, הוא רשם באליפות ממוצע של 9.8 נקודות ו-6 ריבאונדים למשחק.
באליפות האמריקות בכדורסל עד גיל 18 ב-2014 שימש כקפטן במשותף עם סטנלי ג'ונסון וטיוס ג'ונס, וזכה עם ארצות הברית במדליית הזהב.
הוא רשם באליפות 12.4 נקודות בממוצע למשחק.
במשחק הגמר מול קנדה הוביל את הקבוצה עם 20 נקודות ו-10 ריבאונדים.
ג'סטין עמאש הוא פוליטיקאי אמריקאי שכיהן כחבר בבית הנבחרים של ארצות הברית מטעם מחוז הקונגרס השלישי של מדינת מישיגן בשנים 2021-2011. עמאש היה חבר המפלגה הרפובליקנית עד שהודיע על פרישתו מהמפלגה ביולי 2019, וב-8 ביולי 2019 הכריז על עצמו כפוליטיקאי עצמאי.
באפריל 2020 חבר אל המפלגה הליברטריאנית, וייצג מטעמה את מחוז הקונגרס השלישי של מישיגן עד לתום כהונתו בראשית ינואר 2021, עם התפזרות הקונגרס ה-116 של ארצות הברית.
עמאש נולד בגרנד ראפידס שבמישיגן.
אביו עטאללה הוא נוצרי-פלסטיני שהיגר לארצות הברית ב-1956 ממחנה פליטים בגדה המערבית והקים במישיגן עסק לייצור כלי עבודה.
מימי, אמו של עמאש, היגרה לארצות הברית מסוריה.
ב-1998 סיים את לימודיו בתיכון הנוצרי בגרנד ראפידס.
ב-2002 סיים תואר ראשון בכלכלה באוניברסיטת מישיגן וב-2005 סיים תואר JD במשפטים מאוניברסיטת מישיגן.
לאחר הלימודים עבד בעסק המשפחתי.
ב-2008 התמודד וניצח בבחירות לבית הנבחרים של מדינת מישיגן.
ב-2010 זכה בבחירות למושב המחוז השלישי של מישיגן בבית הנבחרים של ארצות הברית.
הוא זכה בבחירות לכהונה נוספת ב-2012, ב-2014, ב-2016 וב-2018. עמאש מכהן כחבר בוועדת הכלכלה המשותפת של הקונגרס וכחבר בוועדת הפיקוח על הרפורמה הממשלתית.
ב-4 ביולי 2019 הודיע על פרישתו מהמפלגה הרפובליקנית.
עמאש לא התמודד לבחירה חוזרת ב-2020.
התמודד בבחירות המקדימות למועמד המפלגה הליברטריאנית לנשיאות ארצות הברית, אך הופרש מהמירוץ השלב מוקדם.
עמאש הציג לאורך השנים עמדות ליברטריאניות.
הוא גיבש את דעותיו לאחר קריאת הספר "הדרך לשעבוד" של הכלכלן פרידריך האייק, ממובילי האסכולה האוסטרית.
בתקופת כהונתו בבית הנבחרים של מישיגן התבלט בדעותיו העצמאיות וכ-70 פעמים היה היחיד שהתנגד להחלטות וחקיקות מוצעות.
גם בקונגרס של ארצות הברית המשיך להציג דעות המנוגדות לקו הרשמי של המפלגה הרפובליקנית בנושאים מסוימים.
הוא הודח על ידי הנהגת הסיעה הרפובליקנית מכהונתו כחבר בוועדת התקציב, בין השאר בעקבות התנגדותו להצעת התקציב של פול ראיין שלדבריו לא כללה קיצוץ מספיק בהוצאות הממשלה.
הוא כיהן כיו"ר השדולה הליברטריאנית בבית הנבחרים של ארצות הברית.
מתחילת כהונתו בקונגרס ועד מרץ 2017 לא החמיץ הצבעה אחת מתוך 4,289 שהתקיימו בעת כהונתו בקונגרס, ונוהג לנמק את הצבעותיו בפוסט בפייסבוק.
במרץ 2017 פספס לראשונה בקריירה הצבעה לאחר שלא שם לב לקריאת הנוכחות האחרונה.
בעקבות חשיפת פרשת הציתותים בארצות הברית קידם שינוי בחוק במטרה להגביל את ה-NSA מלצותת לאזרחים אמריקאיים.
השינוי נדחה ברוב של 217 מתנגדים לעומת 205 תומכים.
ב-2014 היה מהמתנגדים הבודדים להחלטה לסיוע חירום לישראל ב-225 מיליון דולר עבור מערכת כיפת ברזל.
בנושא הסכסוך ערבי-ישראלי ציין שהוא תומך בעמדתו של הנשיא לשעבר ג'ורג' ווקר בוש לגבי חזון שתי מדינות לשני עמים ושהוא תומך בזכותה של ישראל לנהל את מדיניותה באופן עצמאי.
עמאש היה בן בריתו של חבר הקונגרס הליברטריאני רון פול ותמך בבנו, הסנאטור ראנד פול, לקראת הבחירות לנשיאות ארצות הברית 2016, לאחר שזה פרש, העביר את תמיכתו לטד קרוז.
עמאש היה חבר בקבוצה השמרנית של המפלגה הרפובליקנית בבית הנבחרים, "Freedom Caucus" .
לאחר בחירתו של דונלד טראמפ לנשיא ארצות הברית היה עמאש למבקרו החריף ביותר מקרב חברי הקונגרס הרפובליקנים, וכן התנגד, לצד רוב סיעתו, לחוק הבריאות (AHCA) שקודם על ידי טראמפ ופול ראיין ולבסוף נכשל במרץ 2017.
ג'סי היא סדרת קומדיית מצבים אמריקאית, המשודרת בערוץ דיסני.
הסדרה נוצרה על ידי המפיקה והתסריטאית הקנדית פמלה אלס אוקונל, ומופקת על ידי חברת "It's a Laugh Productions".
הפרק הראשון בסדרה שודר ב-30 בספטמבר 2011, והאחרון ב-16 באוקטובר 2015.
הסדרה עוקבת אחר נערה בשם ג'סי פרסקוט, שעוברת ממגוריה בטקסס לניו יורק, על מנת להגשים את חלומה להפוך לשחקנית.
חלומה של ג'סי אינו מתרומם, ובמהרה היא מוצאת עצמה אומנת לארבעה ילדים תלותיים ועשירים: אמה, לוק, זורי וראבי.
בבית מגוריהם של הילדים ג'סי פוגשת גם בברטרם, משרתם העצלן.
את דמותה של ג'סי מגלמת דבי ראיין, את דמויותיהם של אמה, לוק, זורי וראבי מגלמים פייטון ליסט, קמרון בויס, סקיי ג'קסון וקראן בראר, בהתאמה, ואת דמותו של ברטרם מגלם קווין צ'מברלין.
במאי 2014 חודשה "ג'סי" לעונה רביעית ואחרונה בסדרה.
במקביל לסיום הסדרה עלתה בעקבותיה הסדרה: "קיקיוואקה: מחנה קיץ".
ג'סי פרסקוט (דבי ראיין) - נערה בת 19 העוזבת את מגוריה בבסיס הצבאי "פורט הוד" שבטקסס בו משרת אביה ועוברת לניו יורק בעקבות חלומה הגדול להיות שחקנית.
בשל חוסר בכסף ובמגורים, ג'סי מתחילה לעבוד כאומנת לארבעת ילדי משפחת רוס העשירה.
בין ג'סי לילדים מתפתחת מערכת יחסים מיוחדת, וכמה וכמה פעמים היא יכלה לעזוב אותם עבור קריירת משחק, או אף חיי אהבה, אך היא בחרה להישאר עימם.בחלוף הפרקים היו לג'סי מערכות יחסים רבות, כשכולן נכשלו.
מערכת היחסים הארוכה ביותר הייתה עם שוער בשם טוני צ'יקוליני, שנמשכה כאמור זמן רב, אך נפסקה בעקבות רצונו של טוני להכיר נשים אחרות.
כמו גם, מערכת היחסים המבוססת ביותר של ג'סי הייתה עם וטרינר בשם ברוקס וונטוורת', שהגיעה עד כדי טקס חתונה, שנכשל.
בפרק האחרון עוזבת את הילדים לטובת קריירת משחק.
אמה רוס (פייטון ליסט) - בתם הראשונה של מורגן וכריסטינה רוס, מהיריון ביולוגי.
אמה נתפסת בעיני הסובבים אותה כמרושלת, צינית, מתנשאת ושתלטנית אך היא מתגלה כנערה טובה ונחמדה לפעמים.
לאמה ידע נרחב באופנה, שמדי פעם בא לידי ביטוי בביקורות אותן היא מעבירה באינטרנט, אם כי לא בשמה, אלא בזהות בדויה, "קיטי קוטור".
אמה עובדת במזנון בסנטרל פארק.
לוקאס "לוק" פילברט רוס (קמרון בויס) - בנם השני של מורגן וכריסטינה רוס, מאימוץ.
לוק נתפס בעיני הסובבים אותו כערמומי וסרקסטי.
שמו של לוק, לוקאס פילברט, ניתן לו על שם סבו, מאימו, שמסרה אותו לאימוץ כשהיה בן שנתיים.
לוק מאוהב בג'סי, ובכמה וכמה פרקים הוא הביע רצון להינשא לה ולהביא לה ילדים, דבר שנדחה על ידה באופן ציני.
לוק הוא הילד "המקובל" בבית ספר, הוא נוהג לא להתקלח, ויש לו הרגל להתאהב כמעט בכל בחורה שהוא רואה.
זורי זנוביה רוס (סקיי ג'קסון) - בתם הרביעית של מורגן וכריסטינה רוס, מאימוץ.
זורי נתפסת בעיני הסובבים אותה כתלותית, חצופה, גסת רוח, פטפטנית ובעלת חוסר כבוד לאחרים.
זורי גדלה באוגנדה שבאפריקה, והובאה לארצות הברית בגיל חודשיים על ידי מורגן וכריסטינה רוס בעת ביקורם שם לצורך צילומי סרט קולנוע.
לזורי דמיון מפותח למדי, והיא האמינה לאורך זמן בחדי-קרן, וכן גם בחברים דמיוניים.
זורי מחוזרת על ידי ילד בן גילה בשם סטוארט ווטן, אך היא נוהגת לדחות את חיזוריו, ואף לביישו בפומבי.
ראבי רוס (קראן בראר) - בנם השלישי של מורגן וכריסטינה רוס, מאימוץ.
ראבי נתפס בעיני הסובבים אותו כ"חנון", ובעל אינטליגנציה גבוהה במיוחד.
ראבי גדל במערב בנגל שבהודו ללא הורים, ונמסר לאימוץ בארצות הברית על ידי הרשויות המקומיות.
אודות חייו של ראבי במערב בנגל סיפורים רבים, כאשר הבולט בהם הוא הליכת 6,000 מטרים בחום של 60 מעלות לאחר הכשה בידי נחש.
את רב זמנו מבלה ראבי עם חיית המחמד שלו, כוח המים בשם גברת קיפלינג אותה הוא הביא עמו מהודו, ולפעמים גם עם לוק, אף על פי הזלזול החוזר שלו בו.
ברטרם וינקל (קווין צ'מברלין) - משרתם של משפחת רוס.
ברטרם נתפס בעיני הסובבים אותו כסרקסטי, ציני, עצלן ומרושל.
אף על פי שברטרם הביע רצון לא פעם להרוג את כל בני משפחת רוס, הוא למעשה עושה זאת רק כדי להסתיר את רגשותיו האמיתיים כלפיהם - אהבה ואכפתיות.
ברטרם אינו מתפקד כמשרת ונוהג במרבית הזמן לנצל את הטבותיו כעובד של משפחה עשירה, כאשר אינו מטפל בצרכים של בני משפחת רוס, ואף מזלזל בהם במכוון.
כריסטינה רוס (כריסטינה מור) - אמא של אמה ראבי זורי ולוק רוס.
בעברה הייתה דוגמנית, אך עם בואה של אמה לעולם היא פרשה מהמקצוע, והפכה למפיקת סרטי קולנוע מפורסמת.
הונה של כריסטינה, יחד עם הונו של בעלה, נעמד בכ-$60,000,000. כריסטינה ובעלה (מורגן רוס) לרוב לא נמצאים בבית.
מורגן רוס (צ'ארלס אסטן) - אב משפחת רוס.
הונו של מורגן, יחד עם הונה של רעייתו, נעמד בכ-$60,000,000. מורגן ורעייתו (כריסטינה רוס) לרוב לא נמצאים בבית.
גברת קיפלינג - לטאת המחמד של ראבי, וחברתו הטובה ביותר.
בתחילה גברת קיפלינג נקראה מר קיפלינג, אך בפרק "חייו הסודיים של מר קיפלינג" (עונה 1, פרק 26) נודע כי הוא למעשה נקבה, וכי לזו אף יש שנים עשר ילדים.
גברת קיפלינג חשה רגשות שנאה כלפי שאר גרי הבית (חוץ מראבי), במיוחד כלפי ג'סי.
טוני צ'יקוליני (כריס גליה) - שומר בניין משפחת רוס.
טוני התאהב בג'סי כשפגש אותה לראשונה, ובהמשך הם אף הפכו לזוג.
טוני תכנן להציע לג'סי נישואים, אך החליט להיפרד ממנה, והשאיר אותה שבורת לב.
גם לאחר הפרידה, טוני המשיך לאהוב את ג'סי, ועזר לה בכל שביקשה.
טוני וג'סי חוזרים להיות ביחד בעונה הרביעית.
רודה צ'סטרפילד (קרולין הנסי) - יו"ר ועד הבית בבניין בו מתגוררת משפחת רוס.
רודה מצטיירת כאנטגוניסטית של הסדרה, אף על פי שהיא למעשה רק מחפשת תשומת לב.
לרודה בן אחד, ברוקס, שיצא למשך תקופה קצרה עם ג'סי, כשהשניים אף כמעט נישאו.
לרודה היו חמישה בעלים, שמתו כולם באופן פתאומי כשכספיהם נשאר מאחור עבורה.
סטוארט ווטן (ג'וזי טוטה) - חבר משפחת רוס.
סטוארט נחשב לחכם במיוחד, אף יותר מראבי, למרות גילו הצעיר יותר, ומשפחתו, כמו משפחת רוס, עשירה במיוחד.
סטוארט מאוהב בזורי, אך היא אינה נענית לחיזוריו ואף נוהגת להשפיל אותו ולזלזל בו וביכולותיו.
קוני "הקוקו" (סיירה מקורמיק) - ילדה שלומדת עם לוק בבית הספר ומאוהבת בו קשות.
קוני נתפסת בעיני הסובבים אותה כמשוגעת, מטורללת ומפחידה.
קוני הופיעה 3 פעמים בסדרה: בעונה 1 פרק 7, פרק 23 ובעונה 3 פרק 11.
כריס בוש הופיע בתפקיד עצמו בפרק "להגיד כן לשמלה המלוכלכת" (עונה 2, פרק 8).
בוש הגיע לניו יורק עבור השתתפות במשחק כדורסל מיוחד, ולאחר שלא היה לו היכן ללון, ג'סי הציעה את בית משפחת רוס, והוא הסכים.
בוש הציג לבני משפחת רוס ולג'סי את גרבי המזל שלו שלא כיבס מעולם, אך בעקבות טעות אותה לוק עשה, גרביו כובסו והוא איבד את מזלו.
לוק חש אשם, ועזר לו להחזיר את יכולותיו בחזרה.
אדם סנדלר הופיע בתפקיד עצמו בפרק "אגרוף זורק אהבה" (עונה 2, פרק 20).
את סנדלר ראו בנשף שערך בית הספר לראשונה, הוא פגש את לוק ונתן לו עצה בנוגע לילדה שאיתה היה בנשף ולאחר מכן פגש את ג'סי והם דיברו על תפקיד בסרט שסנדלר יוכל ללהק את ג'סי.
לייני קאזאן הופיעה בתפקיד וונדה וינקל, אימו של ברטרם, בפרק "לזרוק את אמא מהמרפסת" (עונה 2, פרק 22).
לאחר שהילדים גילו שברטרם החליט שלא לחגוג את יום ההולדת שלו, הם החליטו לשמח אותו, והזמינו את אימו, וונדה.
וונדה התגלה כיהירה ושחצנית, מה שהביא את זעמו של ברטרם, שנזף בה.
וונדה קיבלה את נזיפתו של ברטרם וביקשה סליחה, אך הוא גירש אותה מהבית.
מישל אובמה הופיעה בתפקיד עצמה בפרק "מהבית הלבן לבית שלנו" (עונה 3, פרק 13).
מישל נקראה לבית משפחת רוס לאחר שזורי כפתה עליה לשחרר את אם חברתה, טיילור, משירותה הצבאי לזמן מה, על מנת שתוכל להגיע למסיבת יום ההולדת של ביתה.
מישל התייעצה עם ברק, ושחררה עבור טיילור את אימה לזמן מה, והביאה אותה למסיבת יום ההולדת.
מישל השתתפה במסיבה, ולאחר מכן דנה עם ג'סי בנוגע לקיום אזור 51 ותאוריות נוספות.
כריס פול הופיע בתפקיד עצמו בפרק "מלך הסלים" (עונה 4, פרק 6).
פול הגיע לניו יורק למשחק בזק, ופגש בראבי חסר היכולות, ומתוך רחמים כלפיו, לימד אותו כיצד לשחק כדורסל.
אוסטין נורת' ושרה גילמן מהסדרה "זה הסוף שלי" גילמו את דמויותיהם, לוגן שהתחפש לאיינשטיין ודיליה שהייתה בזוגיות עם לוק, בפרק ליל הקדושים של עונה 4.
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקוריתאריך שידור בישראל11ניו יורק, אומנת חדשהNew York, New Nanny30 בספטמבר 201119 ביוני 201222מר קיפלינג המוכשרThe Talented Mr.
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקוריתאריך שידור בישראל791אבודים באפריקהBut Africa Is So...
שנה פרס קטגוריה מועמד/ת תוצאה סימוכין 2012 Young Artistהביצועים הטובים ביותר בסדרת טלוויזיה - שחקן משנה צעיר קראן בראר 2013 באפט"א בחירת הילדים - טלוויזיה ג'סי 2014 NAACP Image ביצועים יוצאים מן הכלל בתוכנית ילדים ונוערקראן בראר rowspan=4 לא זמין.
בחירת הילדים של ניקלודיאון לשנת 2014 תוכנית טלוויזיה אהובה ג'סי שחקן/ית טלוויזיה אהוב דבי ראיין פרסי בחירת הנוער 2014 שחקן/ית בתוכנית קומדיה באפט"א בחירת הילדים - טלוויזיה ג'סי 2015 Young Artist שחקן המשנה הטוב ביותר בתוכנית ילדים ג'ונתן ג'רום טוטה לא זמין.
בחירת הילדים של ניקלודיאון לשנת 2015 סדרת ילדים אהובה ג'סי פרסי בחירת הילדים ארגנטינהתוכנית בינלאומית לא זמין.2016 בחירת הילדים של ניקלודיאון לשנת 2016סדרת ילדים אהובה לא זמין.
לאחר שנודע כי עונתה הרביעית של הסדרה תהיה האחרונה בה, הוכרז כי היא לא תיגמר בזו, וכי ייצא לה ספין אוף, שיענה לשם "BUNK'D".
כמו גם, הוכרז שקמרון בויס, קווין צ'מברלין ודבי ראיין לא ייקחו חלק בסדרה.
בערוץ דיסני הישראלי, זכתה הסדרה לשם "קיקיוואקה: מחנה קיץ".
הפרק הראשון בספין-אוף שודר ב-31 ביולי 2015, ובישראל ב-2 בדצמבר 2015.
מארק ג'סטין רוילנד הוא שחקן, מדבב, מדובב, אנימטור, תסריטאי, מפיק, קומיקאי ומפתח משחקי מחשב אמריקאי.
הוא ידוע בעיקר בשל היותו אחד מיוצרי ומפיקי סדרה אנימציה "ריק ומורטי" במסגרת Adult Swim, בה הוא מדבב את קולותיהם של ריק סנצ'ז ומורטי סמית'.
כמו כן הוא מדבב את קולותיו של אוסקר בסדרה "הדגים" של ערוץ דיסני, ארל למונגראב מהסדרה "הרפתקאות פין וג'ייק" של Cartoon Network וכן דמויות שונות ב"גרוויטי פולס".
ג'סטין רוילנד גדל במשפחה נוצרית במנטקה, קליפורניה, ארצות הברית.
הוא למד בתיכון "סיירה" ובשנה האחרונה עבר לבית הספר התיכון מנטקה.
סיים את לימודיו בשנת 1998 ולאחר זמן מה עבר ללוס אנג'לס.
בתחילת 2004 החל לשתף פעולה עם Channel 101 במסגרתו הוא יצר מספר סרטוני אנימציה קצרים וכן תוכנית הטלוויזיה Acceptable.TV של רשת VH1. הוא הופיע באופן קבוע בסיטקום "התוכנית של שרה סילברמן" בערוץ קומדי סנטרל בתפקיד קרייג.
בשנת 2018 יצר קטע אנימציה קצר בשביל הספיישל "Hilarity for charity" בהנחייתו של סת' רוגן, שנועד לעורר מודעות ולגייס תרומות למאבק במחלת אלצהיימר.
רוילנד דיבב את הדמויות ריק סנצ'ז ומורטי סמית' מהסדרה "ריק ומורטי", שיצר והפיק יחד עם דן הרמון ואת דמותו של קורבו בסדרה "הפכים סולארים", שיצר והפיק יחד עם מייק מקמהן.
בינואר 2023 הודיעה רשת Adult Swim על סיום ההתקשרות עם ג'סטין רוילנד, לאחר שפורסמו נגדו תלונות על אלימות במשפחה והטרדה מינית, בגין אירועים שהתרחשו בשנת 2020. על אף פיטוריו, נמסר כי הסדרה תמשיך כמתוכנן, והעונה השביעית כבר הייתה בהפקה מתקדמת, עם תוכנית להחלפת המדבבים של הדמויות הראשיות.
שירות הסטרימינג הולו (Hulu) הודיע גם הוא על הפסקת שיתוף הפעולה עם רוילנד בסדרות הפכים סולארים (Solar Opposites) ואיש הקואלה (Koala Man), בהן שימש כיוצר וכמדבב.
במקביל, רוילנד התפטר מחברת משחקי המחשב Squanch Games, אותה ייסד בעצמו.
במרץ 2023 הודיעה התביעה במחוז אורנג' שבקליפורניה על ביטול האישומים נגד רוילנד בשל חוסר ראיות מספיקות.
עם זאת, ההחלטות של Adult Swim ושל הולו נותרו בעינן, ורוילנד לא חזר לעבוד באף אחד מהפרויקטים שהוזכרו.
העונה השביעית של ריק ומורטי, שעלתה לשידור באוקטובר 2023, כללה לראשונה מדבבים חדשים לדמויות הראשיות: איאן קרדוני (Ian Cardoni) דיבב את ריק סנצ'ז, הארי בלדן (Harry Belden) דיבב את מורטי סמית' וג'ון אלן (Jon Allen) דיבב את מר פופי בּאטהול.
ההחלפה נעשתה לאחר תהליך ליהוק ממושך, במטרה לשמר את סגנון הדיבוב המוכר, והשינויים לא קיבלו התייחסות כלשהי בעלילת הסדרה.
שנה שם הסרט תפקיד הערות 2006 Tenacious D: Time Fixers אברהם לינקולן סרט קצר The Real Animated Adventures of Doc and Mharti דוק סמית', מהרטי מקדונלד'ס (דיבוב) 2013 Underdogs ריפרס (דיבוב) 2015 קרמפוס קלאמפי (דיבוב)2019זים הפולש: חור שחור לפניךפודיו 3000 (דיבוב)סרט של נטפליקס
גם תסריטאי2023קואלה מןצ'אדדיבוב; פרק: "The Red Hot Rule"
ג'סי באקלי היא זמרת ושחקנית אירית, זוכת פרס גלובוס הזהב.
בגיל 18, התפרסמה כאשר השתתפה בתחרות הכישרונות "I'd Do Anything", שם סיימה במקום השני.
אחר כך שיחקה בתפקיד אן אגרמן בהפקה מחודשת בווסט אנד של המחזה "מוזיקת לילה זעירה" מאת סטיבן סונדהיים.
בטלוויזיה הופיעה באקלי בתפקיד מריה בולקונסקיה בסדרה "מלחמה ושלום", עיבוד לרומן באותו שם מאת לב טולסטוי, ובתפקיד לורנה באו בסדרה "טאבו".
באקלי נולדה בעיירה קיל איירן שבמחוז קרי, אירלנד; בתם של מרינה קאסידי וטים באקלי.
אימה עודדה אותה לשיר והדריכה אותה בצעירותה.
היא הבכורה מתוך חמישה ילדים; יש לה אחד צעיר ושלוש אחיות צעירות.
היא למדה בבית הספר התיכון אורסולה, בית ספר-מנזר לבנות בלבד בעיירה ת'ורלס , מחוז טיפררי, שם אמה עובדת כמורה לפיתוח קול, ושם הופיעה לראשונה בהפקות בית ספר.
היא שיחקה במספר תפקידים גבריים בבית הספר, כולל התפקיד הראשי הגברי של טוני במחזמר "סיפור הפרברים" ופרדי טראמפר במחזמר "שחמט" בהגיעה לכיתה ח' היא החלה לנגן בפסנתר, קלרינט ונבל באקדמיה המלכותית האירית למוזיקה והייתה חברה בתזמורת המילניום של מחוז טיפררי.
היא השתתפה בסדנאות קיץ עם האיגוד המוזיקלי האירי (AIMS) כדי לשפר את יכולות השירה והמשחק שלה, ושם הכירו בכשרונה כשחקנית ועודדו אותה להירשם לבית ספר לדרמה בלונדון.
רגע לפני שהיא עשתה אודישן עבור תוכנית הכישרונות "I'd Do Anything", היא נדחתה על ידי שני בתי ספר לדרמה, כולל אחד יום לפני האודישן הראשון שלה לתוכנית.
בינואר 2013, באקלי סיימה את לימודיה באקדמיה המלכותית לאמנות הדרמה.
בשנת 2008 באקלי התמודדה בתחרות הכישרונות "I'd Do Anything" שעלתה לשידור ב-15 במרץ 2008 ברשת BBC One; התכנית מתמקדת במציאת שחקנית שתככב בתפקיד ננסי בהפקה מחודשת של המחזמר "אוליבר!" בתיאטרון וסט אנד.
הגמר התקיים ב-31 במאי 2008, ובאקלי הגיעה למקום השני אחרי ג'ודי פרנג'ר.
לפני ההצבעה הסופית שאל המנחה גרהם נורטון מי לדעתם היא ננסי.
שלושה שופטים הצביעו לבאקלי, ושניים לפרנג'ר.
השופטים ג'ון בארומן ודניס ואן אאוטן הצביעו "גודי", ואילו בארי המפריז, קמרון מקינטוש ואנדרו לויד ובר הצביעו "ג'סי".
אבל לבסוף הקהל הצביע עבור ג'ודי.
ב-14 בספטמבר 2008 הופיעה באקלי במופע יום הולדת לאנדרו לויד ובר בהייד פארק.
היא שרה סולו את השיר "I Don't Know How To Love Him", ואת "Light at the End of the Tunnel" מאופרת הרוק "סטארלייט אקספרס" יחד עם קיישה אמפונסה-בנסון, ניב פרי, רייצ'ל טאקר, דניאל בויס, לואיס ברדלי, בן ג'יימס-אליס וקית' ג'ק.
ב-18 בספטמבר הופיעה יחד עם אויפי מולהולנד ועם תזמורת הקונצרטים של RTE בערב משירי אנדרו לויד ובר באולם הקונצרטים הלאומי בדבלין.
ב-26 באוגוסט 2008 הופיעה באקלי בטראלי שבמחוז קרי.
אחר כך הופיעה בקונצרט צדקה בטיפררי.
בשנת 2008 זכתה באקלי בפרס AIMS לשחקנית הטובה ביותר על הופעתה בתפקיד ג'ולי ג'ורדן בהפקה מקומית של המחזמר הידוע "קרוסל".
לבאקלי הוצע להיות שחקנית מחליפה לתפקיד ננסי, אבל היא דחתה את ההצעה כדי להופיע בהפקה אחרת.
ב-10 באוקטובר 2008 פורסם שבאקלי תופיע בהפקה של "מוזיקת לילה זעירה" מאת סטיבן סונדהיים בתפקיד אן אגרמן בתיאטרון "מנייר צ'וקלייט פקטורי" בלונדון מ-22 בנובמבר 2008 עד 8 במרץ 2009. בהצגה שביים טרוור נאן היא שיחקה לצדן של מורין ליפמן והאנה וודינגהאם.
ב-7 באפריל 2009 הועברה ההצגה לתיאטרון גאריק בווסט אנד.
"מוזיקת לילה זעירה" ירדה מהבמה ב-25 ביולי 2009. מאז הופיעה בקונצרטים ברחבי בריטניה בהם בקונצרט חג המולד יחד עם מריה פרידמן, רביעיית קנטבילה וטים רייס.
בפברואר 2010 הופיעה לצדו של דניאל בויס וקלי פרייס בסדרה של קונצרטים.
עוד ב-2013 בעונת הקיץ של תיאטרון שייקספיר גלוב שיחקה בתפקיד מירנדה במחזה "הסערה" וגילמה את הזמרת ארבלה האנט, ואת קייט במחזה "גבריאל" מאת סמואל אדמסון.
באקלי גילמה את אמילי סטרונג במיני-סדרה בת ארבעה חלקים "Shades of Love" עיבוד לספר של רוזמונד פילצ'ר.
בספטמבר 2013 הופיעה באקלי לצדו של ג'וד לאו בהפקה של הווסט אנד של המחזה "הנרי החמישי" בתיאטרון נואל קאוורד.
היא שיחקה בתפקיד פרדיטה עם להקת התיאטרון של קנת בראנה בהפקה של המחזה "אגדת חורף", שהוקרן בשידור חי בבתי קולנוע ברחבי העולם ב-26 בנובמבר 2015.
בשנת 2016 שיחקה באקלי בתפקיד מריה בולקונסקיה במיני-סדרה "מלחמה ושלום", עיבוד של ה-BBC לרומן מאת טולסטוי.
היא זכתה לשבחים על תפקידה בכתבה בעיתון הגרדיאן בה נאמר שהופעתה הייתה גולת הכותרת של הפרק השני, ושהיא מגלמת דמות שאמורה להיות לא יפה ואדוקה בצורה "יפהפייה".
בשנת 2017 השתתפה באקלי בסדרת הטלוויזיה מבית BBC One; "טאבו" בכיכובו של טום הארדי וגילמה את לורנה באו.
בשנת 2021 גילמה באקלי את דמותה הצעירה של לדה בסרטה של מגי ג'ילנהול "הבת האפלה" בעוד את דמותה הבוגרת גילמה אוליביה קולמן.
באקלי זכתה לשבחים על תפקידה ואף הייתה מועמדת לפרס אוסקר לשחקנית המשנה הטובה ביותר לשנת 2022; ואף לפרסי הקולנוע הבריטי העצמאי ולפרס אינדפנדנט ספיריט.
באקלי הייתה במערכת יחסים עם השחקן האנגלי ג'יימס נורטון בין 2015 ל-2017.
היא מתגוררת בנורפוק במזרח אנגליה החל משנת 2022.
2022 - For All Our Days That Tear the Heart - אלבום משותף של באקלי עם הגיטריסט לשעבר של להקת סווייד - ברנרד באטלר
+שנהסרטתפקידהערות2013Jack and the Cuckoo-Clock Heartלונהדיבוב באנגלית2017חיהמול האנטפורדמועמדת פרס הקולנוע הבריטי העצמאי לשחקנית הטובה ביותר (אנ') (2018)2018השיר של רוזרוז-לין הארלןמועמדת פרס הקולנוע הבריטי העצמאי לשחקנית הטובה ביותר (אנ') (2019)
מועמדת פרס באפט"א לשחקנית הטובה ביותר בתפקיד ראשי (2020)2019ג'ודי - מעבר לקשתרוזלין ויילדר2020דוליטלהמלכה ויקטוריההשליח האנגלישיילה וייןלא ממושמעותג'ו רובינסוןאני חושבת לגמור עם זההבחורה2021הבת האפלהלדה בצעירותהמועמדת פרס אוסקר לשחקנית המשנה הטובה ביותר
מועמדת פרס אינדפנדנט ספיריט לשחקנית המשנה הטובה ביותר (אנ')2022רדופההרפר מארלונשים מדברות (אנ')מארישסקרוג': מזמור לחג המולדאיזבל פיזיוויגדיבוב2023ציפורנייםאנהמכתבים קטנים מרושעיםרוז גודינג2025המנטאן האת'ווייפרס גלובוס הזהב לשחקנית הטובה ביותר בסרט דרמהHow to Shoot a Ghostצלמתסרט קצר2026הכלה!הכלה של פרנקשטיין (אנ')
מועמדת פרס סטלייט לשחקנית המשנה הטובה ביותר בסדרת טלוויזיה (2021)2021רומאו ויוליהיוליההתיאטרון המלכותי הלאומי עבור Sky Arts2025The Scarecrows' Weddingבטי אובראיילי (קול)סרט טלוויזיה
+שנהמחזהתפקידהערות2008–2009מוזיקת לילה זעירהאן איגרמןתיאטרון גאריק וסט אנד2013הסערהמירנדהShakespeare's GlobeGabrielקייטShakespeare's Globeהנרי החמישיקתריןתיאטרון נואל קאוורד , וסט אנד2015אגדת חורףפרדיטהתיאטרון גאריק , וסט אנד2021–2022קברטסאלי בוואלסתיאטרון פלייהאוס , וסט אנד
פרס לורנס אוליבייה לשחקנית הטובה ביותר במחזמר (2022)
+שנהמשחקדמותהערות2022The Dark Pictures Anthology: The Devil in Meקייט ווילדרדיבוב ולכידת תנועה
ג'סטין חכמת עזיז מיראם הוא כדורגלן עבר אמריקאי-עיראקי ששיחק בעמדת החלוץ.
מיראם שיחק בקבוצת הכדורגל של תיכון אייזנהאואר, מישיגן ושיחק בליגת המכללות ביבפאיי רוות'ריידרס איתה זכה באליפות המכללות וזכה בתואר ה-MVP בעונת ובמישיגן וולבירנס.
ב-14 בינואר 2011 נבחר במקום ה-15 בדראפט ה-MLS על ידי קולומבוס קרו.
ב-22 בפברואר 2011 ערך את הופעת הבכורה שלו בקבוצה במשחק נגד ריאל סולט לייק במסגרת רבע גמר ליגת האלופות של ה-CONCACAF.
ב-28 במאי 2011 ערך את הופעת הבכורה שלו ב-MLS בתיקו 3-3 נגד צ'יבאס ארצות הברית.
ב-29 בינואר 2018 מיראם חתם באורלנדו סיטי תמורת 1.05 מיליון דולר.
ב-3 באוגוסט 2018 מיראם חזר לקולומבוס קרו.
ב-11 בפברואר 2020, מיראם חתם בריאל סולט לייק.
בשנת מיראם קיבל אזרחות עיראקית ובספטמבר זומן לראשונה לסגל נבחרת עיראק.
ב-14 בנובמבר 2014 מיראם ערך את הופעת הבכורה שלו בנבחרת בהפסד 1-0 נגד במסגרת גביע האומות 2014. מיראם נכלל בסגל הנבחרת לקראת גביע אסיה בכדורגל 2015 בו הגיע עיראק למקום הרביעי.
ב-3 בספטמבר 2015 הבקיע את שער הבכורה שלו בנבחרת בניצחון 1-5 נגד .
ג'סטין אנטוני קנאפ הוא ויקיפד אמריקאי, מוכר בשם העט Koavf והאדם הראשון שביצע מעל מיליון עריכות במיזם ויקיפדיה.
נכון לדצמבר 2017, קנאפ ביצע מעל 2 מיליון עריכות.
עד לאוקטובר 2016 עזר לכתוב שני ערכים מומלצים בוויקיפדיה האנגלית.
מ-18 באפריל 2012 ועד 1 בנובמבר 2015 ניצב במקום הראשון בתור הוויקיפד הפעיל ביותר במיזם עד שסטיבן פרואיט עבר אותו.
קנאפ החל את לימודיו התיכוניים בעיר אינדיאנפוליס בשנת 1997. הוא בעל תואר בפילוסופיה ובמדעי המדינה מאוניברסיטת אינדיאנה.
בשנת 2013 החל מסלול התמחות לצורך עבודה כאח רפואי.
קנאפ עבר את רף מיליון העריכות הראשונות ב-19 באפריל 2012. הוא החל להיות פעיל במיזם ויקיפדיה במרץ 2005 ומאז תרם בממוצע 385 עריכות ליום.
הוא ציין שהגורם שסייע לפעילותו הרבה במיזם היה פיטוריו.
בשנת 2012, בירך מייסד ויקיפדיה ג'ימי ויילס את קנאפ על הישגו והעניק לו "פרס" מיוחד על פועלו – 20 באפריל הוכרז על ידו כ"יום ג'סטין קנאפ".
בראיון שנערך עם קנאפ בשנת 2014 הוא סיפר כי הוא פעיל במיזם מדי יום ושחלק ניכר מעריכותיו הן "תיקוני תקלדה".
הוא הוסיף ואמר כי הפיחות במספר התורמים למיזם אינו מהווה בעיה.
שם המשתמש שלו בוויקיפדיה Koavf, הוא ראשי תיבות של הביטוי "King of all Vext Fans" והוא מתייחס לסדרת קומיקס שאותה העריץ וקרא בשנות התשעים.
הערך על ג'ורג' אורוול זכה לעריכות ולהרחבה רבה מצידו, וכן הוא קיטלג ערכים רבים על אלבומים לקטגוריות.
ביוני 2012 התפרסם במקומון שקנאפ נהג לבצע עריכות על פני פרק זמן של כ-16 שעות ביום.
קנאפ לקח חלק גם באקטיביזם פוליטי ונאם לטובת בני מיעוטים במערב סהרה.
בשנים האחרונות התפרנס כשליח פיצה, עובד במכולת וכטלפן.
ג'סיקה קתרין ברטון היא סופרת ושחקנית אנגלייה.
היא פרסמה שני רומנים, "המיניאטורות" ו"המוזה".
שניהם רבי-מכר בינלאומיים, שניהם הגיעו למספר אחד ברשימת רבי המכר של סאנדיי טיימס ולרשימת הניו יורק טיימס, ו"המוזה" כבר תורגמה לפחות ל-36 שפות.
סיפוריה הקצרים פורסמו בהרפרס בזאר ובמגזין Stylist.
ברטון גם מחברת עבודות עיוניות.
ברטון למדה באוקספורד ובבית הספר המרכזי להבעה ודרמה.